text: Kairle, Hertouch van Gelre ind van Guylick ind Greve van Zutphen.
  Lieve getrouwe. Umb wege ind middell vur to nemen dienen̄ tot underhaldonge ons staitz, inloissinge onsser renthen, betalonge onsser schulden, ind umb onse daigelixsche lasten vur to komen, hebn̄ wij ther begeeren der stede onss averquartiers Baenerhēnd.i. baanderheeren., Ritterschap ind Stede onss alinges lantschap doen verschrijven op ten xxvijen dach van deser maent, nementlick op sint Johans avont decollation̄, bij ons in onss stat Arnhem to komen, ind to sijn 's avonts inder herbergen, umb sanderen daighss deshalven mit malckanderen to communicieren as tot eer ind wailfairt onss ind onsser alinger lantschap 't best dienen sall. Begeren dairum̄ guetlick, dat ghij u opten selven daige fuegen wilt ind op die vurss. saicke helpen sluyten. Hyr inne en laet geen gebreck noch vertoch vallen, want wij ons des genslick tot u versien. Gegeven opt Loe op deinsdach post assumption̄ Marie a. mdxxiij.
  Charles.
  B. van der Elst.
  
  De superscriptie was: Unsen lieven getrouwen Jaspar van Lienden, Hēn tot Hym̄en ind Blitterswijck.
  (Copie.)
  
  Veste und froeme, besonder guede frundt, durch schryftlick beveell ons gen̄ lieven hēn, ind umb sunderlynge saicken sus niet toe schrievē, sijn wij van wege sijner F.G. myt u t'spreek hebben, dair ghij die gestalt uyth sijner F.G. schryften in kortz gehantreickt wail vernaimē hebt, is van wege sijner F.G. onse guetlicke gesynnē, neestcoemende dynstach 's morgens toe acht uren, sych persoenlick tot Broickhuysē
  ynt doerp erschienē wyllē, sijner F.G. meynonge ind beveell wyeder alsdan van ons muntlick toe vernemē. Vertrouwē ons des vā wege sijner F.G. alsoe genslick tot u l., die Got almechtich yn frouden bewairt. Gesen op frydach post cineres, anno xxx.
  
  Loeff van Egheren.
  Johan vā Wyttenhorst.
  
  De superscriptie was: Dem vesten und froemē Jaspar vā Liendē, Hēn tot Heym̄ ind Blytterswijck, onss besondren gued frunt.
  (Copie.)